กลุ่มราชมงคลจัดมาตรการอุ้มนักศึกษา
ผศ.ดร.สมหมาย ผิวสอาด อธิการบดีมหาวิทยาลัยเทคโนโลยีราชมงคล (มทร.) ธัญบุรี เปิดเผยว่า กลุ่ม มทร.ทั้ง 9 แห่ง ได้ร่วมกันกำหนดมาตรการเพื่อช่วยเหลือนักศึกษาช่วงการแพร่ระบาดของเชื้อไวรัสโควิด-19 ดังนี้ การยกเว้นหรือลดค่าธรรมเนียมการศึกษาในภาคการศึกษาหน้า จัดลดค่าธรรมเนียม 10-20% ในภาคเรียนที่ 3/2562 และภาคเรียนที่ 1/2563 ผ่อนชำระค่าบำรุงการศึกษา ค่าลงทะเบียน ค่าธรรมเนียมการศึกษา ไม่เกิน 4 งวดต่อภาคการศึกษา โดยสามารถชำระออนไลน์และผ่านบัตรเครดิต ขยายเวลาการชำระค่าลงทะเบียนจนถึงวันสุดท้ายของการเรียนการสอน โดยงดเว้นค่าปรับ ยกเว้นค่าปรับกรณีเกินกำหนดการให้บริการภายในมหาวิทยาลัย ยกเว้นค่าปรับต่างๆในภาคการศึกษาที่ 3/2562 บริการยื่นขอเอกสารผ่านระบบออนไลน์โดยไม่คิดค่าธรรมเนียม จัดส่ง Transcript ฟรี สนับสนุนทุนการศึกษาแบบให้เปล่า จัดทุนเพิ่ม ให้ทุนอาหารกลางวัน สนับสนุนให้ทำงาน part time ในมหาวิทยาลัยอธิการบดี มทร.ธัญบุรี กล่าวอีกว่า สำหรับการเรียนการสอน มีการจัดการเรียนการสอนผ่านระบบออนไลน์ และสนับสนุนนักศึกษาในหลายรูปแบบ อาทิ จัดการเรียนการสอนและการสอบด้วยระบบออนไลน์ทุกหลักสูตร ในภาคการศึกษาที่ 3/2562 และภาคการศึกษาที่ 1/2563 สนับสนุนโปรแกรมสำเร็จรูปที่ใช้ในการเรียนการสอนออนไลน์ สนับสนุน package internet ผ่านการเรียนการสอนแบบออนไลน์ ปรับเปลี่ยนการฝึกงาน สหกิจศึกษา และรายวิชาที่เป็นภาคทฤษฎี เป็นต้น ส่วนของหอพักนักศึกษา ช่วยนักศึกษา อาทิ ให้นักศึกษาผ่อนชำระค่าหอพักได้ไม่เกิน 4 งวด/ภาคการศึกษา ลดค่าเช่าหอพักภายในมหาวิทยาลัย ไม่เก็บเงินค่าหอพักในภาคเรียนที่ 3/2562 ร่วมมือกับหอพักเอกชนรอบมหาวิทยาลัย ให้ลดค่าเช่าห้องพักตั้งแต่ 10% 15% 20% 30% 50% หรือ 500 บาทต่อเดือน.
กลุ่ม มทร.ทั้ง 9 แห่ง ได้ร่วมกันกำหนดมาตรการเพื่อช่วยเหลือนักศึกษาช่วงการแพร่ระบาดของเชื้อไวรัสโควิด-19 ดังนี้
มทร.,มหาวิทยาลัยเทคโนโลยีราชมงคล,ลดค่าธรรมเนียม,ค่าบำรุงการศึกษา,ช่วยนักศึกษา,โควิด-19,ข่าววันนี้,การศึกษา